open-index/open-wikipedia-markdown huggingface dataset:
מאמורו הוסודה

**מאמורו הוסודה** (ביפנית: **細田 守**; נולד ב-19 בספטמבר 1967) הוא אנימטור במאי ומפיק יפני של סרטי אנימה.

## ביוגרפיה
הוסודה למד ציור בצבעי שמן במכללת קנזאווה. לאחר שעבד באולפני טואי אנימציה עבד בין השנים 2005 ל-2011 באולפני האנימציה Madhouse, ובהמשך הקים בשנת 2011 את אולפני "צ'יזו" אשר במסגרתו הפיק את שני סרטיו האחרונים. הוסודה מונה תחילה לבמאי הסרט "הטירה הנעה" של סטודיו ג'יבלי, אך הוא התפטר בשלבי ההפקה הראשונים, לאחר שהממונים עליו הביעו אי-שביעות רצון מהדרך בה בחר לביים את הסרט.

הסרטים הראשונים אותם ביים הוסודה הם שני הסרטים הראשונים של "הרפתקאות דיג'ימון", והסרט השישי בסדרת וואן פיס. לאחר מכן, הוסודה התחיל להפיק ולביים סרטים מקוריים, שאינם מבוססים על מנגה או סדרה קודמת. הראשון מבין אלה היה "הנערה שקפצה בזמן" (2006), עיבוד חופשי של רומן יפני באותו שם. עלילתו של הסרט עוסקת בנערה בשם מאקוטו שמקבלת במקרה את היכולת לחזור בזמן, משתמשת בה לטובתה האישית ולבסוף נאלצת להתמודד עם הנסיבות. הסרט זכה לביקורות אוהדות, וסצנה ממנו הונצחה בסמלו של הסטודיו העצמאי שהקים הוסודה. סרטו הבא של הוסודה בסטודיו Madhouse היה "מלחמות הקיץ" (2009), בו מתואר הניסיון של קבוצת נערים למנוע השתלטות וירוס על עולם עתידני של מציאות מדומה. שני הסרטים הבאים, שהופקו בסטודיו Chizu אותו הקים הוסודה, הם "ילדי הזאב אמה ויוקי" (2012), ו"הילד והחיה" (2015), כאשר באחרון הוסודה היה לא רק הבמאי אלא גם התסריטאי. עלילתו של "ילדי הזאב" עוסקת באם המגדלת את שני ילדיה לאחר פטירתו של בעלה, בן-אנוש שיכול לשנות את צורתו לזאב; עלילתו של "הילד והחיה" עוסקת בילד בודד, המאומץ על ידי לוחם מממלכת החיות.

בשנת 2018 יצא לאקרנים הסרט אותו ביים וכתב "מיראי" (שכן זהו גם שמה של דמות חשובה בסרט), שזכה בתחילת 2019 בפרס גלובוס הזהב לסרטי הנפשה. סרט זה שונה מהקודמים מכיוון שנקודת המבט בו היא של ילד קטן, ולא של נער או מבוגר. בסרט, קון, ילד בן ארבע, לומד להפסיק לקנא באחותו הקטנה בעקבות מפגשים עם קרובי משפחה מהעתיד.

בשנת 2021 ביים את סרט האנימציה "בל" ששואב השראה מסיפור העם הצרפתי "היפה והחיה".

מלבד הסרטים אותם ביים, הוסודה היה שותף בבימוי, הפקה ובאנימציה של סדרות טלוויזיה רבות, ביניהן דרגון בול זי, דיג'ימון וסמוראי צ'מפלו. מאמורו הוסודה נשוי, ויש לו שני ילדים.

## ראו גם
* מאקוטו שינקאי
* הייאו מיאזאקי
* אנימה

## קישורים חיצוניים

* 

קטגוריה:במאי קולנוע יפנים
קטגוריה:אנימטורים יפנים
קטגוריה:מפיקים יפנים
קטגוריה:אנימה
קטגוריה:יפנים שנולדו ב-1967
הכל עוד לפניי

"**הכל עוד לפניי**" הוא אלבומה השישי של להקת הרגאיי הישראלית התקווה 6. האלבום יצא לאור ב-5 בינואר 2017.

את כל השירים באלבום כתב והלחין עמרי גליקמן, סולן הלהקה (מלבד השיר "חיים בסרט" אותו הלחין דני "פילוני" קרק, מפיק האלבום). באלבום מתארחים מוש בן ארי בשיר "שים עין עלינו" ואינפקטד מאשרום בשיר "קופנגן".

השירים "משהו נעים לנשמה", "שים עין עלינו", "הכל עוד לפניי" ו"קופנגן" מהאלבום יצאו כסינגלים.

שיר הנושא של האלבום, "הכל עוד לפניי" הגיע למקום ה-24 במצעד השנתי של גלגלצ של שנת תשע"ז.

השיר "משהו נעים לנשמה" מבוסס על משפט שאמר נתן זהבי באחת מהתוכניות של "זהבי עצבני".

נכון ל-2023, ישנם 3.3 מיליון האזנות לשיר בספוטיפיי ו־10 מיליון לשיר המקורי ביוטיוב.

## רשימת השירים

## הערות שוליים

קטגוריה:אלבומי התקווה 6
קטגוריה:אלבומים בעברית
קטגוריה:אלבומי חברת התו השמיני
שמאי קפלן

250px|ממוזער|שמאל|מצבתו של שמאי קפלן בבית הקברות הצבאי קריית שאול
**שמאי קפלן** (9 בפברואר 1939 – 8 ביוני 1967) היה קצין צה"ל בדרגת רב-סרן שנהרג במלחמת ששת הימים, בה לחם כמפקד פלוגה וכסמג"ד 82 בחטיבה 7. עוטר בעיטור העוז.

## ביוגרפיה
קפלן נולד בתל אביב, בנם של דבורה ושמואל. אביו היה פעיל באצ"ל ומאסירי המחתרות. גדל ברמת גן ולמד בתיכון אהל שם. בכיתה י' עבר ללמוד בבית הספר החקלאי כדורי.

במאי 1957 התגייס לצה"ל ושירת כלוחם בחיל השריון. סיים קורס מפקדי טנקים וקורס קציני שריון. שירת כמפקד מחלקה מבצעית, מפקד מחלקה בקורס קצינים, קצין מבצעים גדודי וחטיבתי. פיקד על פלוגת טנקי צנטוריון בגדוד 82, כמפקד פלוגה מצטיין נבחר להוביל מארב בגזרת תל דן לכוחות סורים במהלך המלחמה על המים ב-1964. מארב זה נכשל כאשר הטנקים לא הצליחו לפגוע בטנקי הפנצ'ר הסוריים בנוחיילה (10 ימים מאוחר יותר הצליחו לפגוע בהם ושרידיהם עומדים עד היום בנוחיילה), ומפקד גייסות השריון, ישראל טל, הורה לפרסם תחקיר שמצא את קפלן כאחראי לכישלון. קפלן המשיך בשירות קבע בצבא, וב-1965 הוביל לפגיעה מוצלחת ממרחק 6 ק"מ בטנקים ובכלים הסוריים שפעלו להטיית מקורות הירדן בגזרת בית המכס. הוא שימש מדריך בקורס קצינים ומפקד פלוגה בקורס.

בפרוץ מלחמת ששת הימים פיקד על פלוגה ה' של קורס קציני שריון, שצורפה לגדוד 82 של חטיבה 7 ולחמה במסגרת אוגדה 84. במהלך המלחמה מונה לסמג"ד 82, עקב נפילתו של אלי גלובוס, וזאת במקביל לתפקידו כמ"פ ה'. בהמשך הקרבות קפלן נפצע אך המשיך להילחם, עד שנהרג בקרב מערבית לביר גפגפה בסיני. על פועלו עוטר בצל"ש הרמטכ"ל שהומר בהמשך לעיטור העוז. הוא היה אחד מגיבורי הספר "חשופים בצריח" של שבתי טבת.

קפלן היה נשוי לנאוה ואב לבן ובת, שנולדה זמן קצר לאחר שנהרג.

לאחר נפילתו נקבר בבית הקברות לשעת חירום ליד קיבוץ בארי. במאי 1968 הועבר ארונו לקבורה בבית הקברות הצבאי קריית שאול.

אנדרטה לזכרו הוקמה סמוך למקום נפילתו בסיני. האנדרטה עשויה לוחות מתכת, ולמרגלותיה תרמילי פגזים קרועים וקסדות פלדה. בחזית האנדרטה מוצב לוח מתכת, ועליו תיאור הקרב שבו נהרג. לאחר פינוי סיני הועברה האנדרטה ליער המגינים.

## קישורים חיצוניים

* 
* 
* תקריות נוחיילה באתר נעמוש
* "מלחמת ששת הימים 3058-1", תיעוד מוקלט של ועדת צל"שים -שמואל גונן גורודיש מספר על שמאי קפלן, ארכיון צה"ל ומשהב"ט.

## הערות שוליים

קטגוריה:רבי-סרנים בצה"ל
קטגוריה:מעוטרי עיטור העוז במלחמת ששת הימים
קטגוריה:מעוטרי חטיבה 7
קטגוריה:חללי צה"ל במלחמת ששת הימים
קטגוריה:בוגרי בית הספר יהלום (רמת גן)
קטגוריה:בוגרי בית הספר כדורי
קטגוריה:אישים הקבורים בבית הקברות הצבאי קריית שאול
קטגוריה:מפקדי פלוגות במלחמת ששת הימים
קטגוריה:חיילי חיל השריון במלחמת ששת הימים
קטגוריה:ישראלים שנולדו ב-1939
קטגוריה:ישראלים שנפטרו ב-1967
שלמה ארבלי

**שלמה ארבלי** (נולד ב-14 בפברואר 1937) הוא קצין צה"ל במיל' בדרגת אלוף-משנה, כיהן כמפקד חטיבה וסגן מפקד אוגדת שריון. במהלך שירותו עוטר שלוש פעמים בצל"ש אלוף.

## ביוגרפיה
ארבלי נולד בעיר העתיקה בירושלים, בנם של מרים וחנוכה שעלו מצפון עיראק. סבו מצד אמו הרב יצחק ברזאני היה רב העיר ארביל, אביו לחם בשורות האצ"ל. בגיל 4 עבר עם הוריו וששת אחיו לקריית חיים, ובהמשך עברה המשפחה למושב ציפורי.

בפברואר 1955 התגייס לצה"ל ושירת כלוחם בחיל השריון. לאחר קורס מפקדי טנקים שירת בפלוגה א' בגדוד 82 תחת פיקודו של משה בר כוכבא. במלחמת סיני לחם כמפקד טנק עם הפלוגה בקרב סכר הרואיפה ועוטר על פועלו בצל"ש אלוף ממפקד פיקוד הדרום חיים לסקוב. ב-2 באוקטובר השתתף בתקרית ירי דו-צדדי של פלוגה א' מול פלוגת הטנקים של שמעון ליבר מחטיבה 37, שהושמדה.
ב-1957 סיים קורס קציני שריון ושירת כמפקד מחלקה בגדוד 9. המחלקה בפיקודו נבחרה לייצג את גייסות השריון בצעדת ארבעת הימים, זכתה במקום הראשון, ונשלחה לצעדת ארבעת הימים הבינלאומית בניימכן שבהולנד, בה גם זכתה במקום הראשון. במהלך הצעדה בירושלים נקע את רגלו, פציעה שהוחמרה בצעדה בהולנד, אף על פי כן המשיך לצעוד. על כך זכה בצל"ש אלוף ממפקד גייסות השריון חיים בר-לב וכן נבחר למצטיין הנשיא.

בהמשך שירותו שימש סגן מפקד פלוגת טנקי שרמן M-51, בגדוד 52, מפקד פלוגת טנקי צנטוריון בגדוד 52, מפקד קורס מ"כים חרמ"ש בגדוד 9 וקצין אג"ם בחטיבה 200. במהלך תפקיד זה שימש קצין תורן ביום שבת ב-10 במאי 1966, הוא הוזעק על ידי מפקד גייסות השריון ישראל טל לסייע בחילוץ כוח הנדסה קרבית שנקלע תחת אש ממוצב ירדני בסמוך לתל בית מירסים, הוא ארגן כוח על גבי זחל"ם שהגיע למקום התקרית ופינה את הנפגעים. על פועלו עוטר בצל"ש אלוף מישראל טל.

במלחמת ששת הימים פיקד על פלוגת סיור 135 בחטיבה 514, הוא נפצע במהלך הקרבות בראשו. לאחר לימודים בפו"ם שירת כמפקד גדוד 9,אז עדיין גדוד חרמ"ש בחטיבה 14, והשתתף במלחמת ההתשה. בשנים 1970–1972 פיקד על בסיס הטירונים ברפיח, לאחר מכן שימש סגן מפקד חטיבה 11. ב-1973 נשלח לאתיופיה כיועץ צבאי. עם פרוץ מלחמת יום הכיפורים חזר לישראל ושימש סגן מפקד חטיבה 164 באוגדה 252. לאחר המלחמה מונה למפקד בית הספר לשריון. ב-1974 קודם לדרגת אלוף-משנה ומונה לראש מטה עוצבת עמוד האש. ב-1975 מונה למפקד חטיבה 292, חטיבת שריון במילואים. בתפקידו האחרון שימש סגן מפקד אוגדת מילואים משוריינת.

לאחר שחרורו מונה למנהל כפר הנופש הצרפתי באשקלון. ב-1984 מונה ליועץ ראש הממשלה למגזר הבדואי. ב-1986 מונה למנהל "חוות ניבה" חווה חקלאית בחבל לכיש. ב-1989 התמודד בבחירות לראשות העיר אשקלון במסגרת רשימה מפלגתית עצמאית, ב-1992 מונה לסגן ראש העיר. ב-2010 מונה ליו"ר הסתדרות הגמלאים במרחב דרום.

[מרכז|ממוזער|250px|שלמה ארבלי (יושב במרכז התמונה) בהעברת פיקוד אל [דוד רון (יושב מצד ימין של התמונה), רפיח]]

## קישורים חיצוניים
* הצל"ש הרביעי של שלמה ארבלי, אתר יד לשריון
* , טל זגרבה אתר הגבורה, במחנה 11 בספטמבר 2008
* 
* סרט בו נראה שלמה ארבלי, סיום קורס טירונות בחיל השריון – ארכיון הסרטים הישראלי – סינמטק ירושלים, https://jfc.org.il/news_journal/60110-2/99212-2/, ארכיון הסרטים הישראלי, סינמטק ירושלים

## הערות שוליים

קטגוריה:מעוטרי צל"ש אלוף
קטגוריה:מפקדי חטיבות שריון במילואים
קטגוריה:מעוטרי אות מצטיין הנשיא
קטגוריה:חברי מועצת העיר אשקלון
קטגוריה:חיילי חיל השריון במלחמת סיני
קטגוריה:אלופי-משנה בצה"ל
קטגוריה:לוחמים בעלי מספר עיטורים
קטגוריה:ציפורי: אישים
קטגוריה:מועצה אזורית לכיש: אישים
קטגוריה:ישראלים שנולדו ב-1937
החיים שלך בלאפה

**החיים שלך בלאפה** הוא אלבומה השלישי של להקת טיפקס, שיצא במרץ 1995, הגיע למעמד של אלבום פלטינה ומכר כ-65 אלף עותקים.

סולן הלהקה, קובי אוז, כתב והלחין את רוב השירים, ועל העיבודים היו אחראים חברי ההרכב.

עם יציאת אלבום זה, הגיע המהפך הגדול של הלהקה.
האלבום היווה מעין שיא למסר התרבותי של אוז: לא עוד מוזיקה מזרחית או פופ, אלא מוזיקה עממית ישראלית חדשה. באלבום מחק אוז את הגבולות בין מוזיקה ים-תיכונית, מוזיקה טורקית, מוזיקה יוונית, פופ ורוק, ויצר שילוב של כל הסגנונות עם השפעות של מוזיקה מערבית.

בין השירים הבולטים באלבום נכללו: "התחנה הישנה" שדורג במקום ה-35 במצעד הפזמונים העברי השנתי לשנת תשנ"ה (1995), "מה עשית?", "יש לי חברה" ו"והפעם: שיר אהבה" עם הזמרת רונית בן שמעון.
מלבד השירים הללו, להם צולמו קליפים, צולמו קליפים גם לשירים: "אל תשכחי לזכור אותי" ו"החיים שלך בלאפה".

אלבום זה סימן גם שינוי נוסף בדרכה של טיפקס. אחרי חמש שנים, עשרות הופעות ושני אלבומים בניהולו והפקתו של דני רכט נפרדו דרכיהם. יניב דוידסון הפך לאחראי על ההפקה והניהול האישי של הלהקה ואת הופעותיה שיווקה "טלית הפקות".
בנוסף, באלבום זה שינתה טיפקס את שמה באנגלית ל-Tea Packs ("שקיות תה").

בשנת 2016, לכבוד יום חנויות התקליטים הבינלאומי (לרוב קוראים לו "יום התקליט") יצאה גרסה של אלבום זה על גבי תקליט ויניל 180 גרם (כבד) עם עטיפה נפתחת.

## שירי האלבום

* בקלטת: שירים: 1–6 - צד א', שירים: 7–11 - צד ב'.

## משתתפים באלבום
* הפקה מוזיקלית, ניהול אומנותי: קובי אוז.

##### נגנים
**להקת טיפקס:**
* קובי אוז: שירה, קולות, הפקה מוזיקלית, לופים, תכנותים, כל המילים והלחנים (חוץ מ-3 ו-6).
* רם יוסיפוב: גיטרות (חשמלית, אקוסטית, קלאסית), מנדולינה, קולות.
* גל פרמן: גיטרה בס, קולות.
* תמיר ימיני: תופים, כלי הקשה (טמבורין, משולש, תיבה סינית), קולות.
**נגנים נוספים:**
* אורי מילס: אקורדיון, פסנתר כנף, קלידים, זורנה, חלילית אירית, חמת חלילים.
* נוריאל עמר: עוד, כינור, דרבוקה.
* שרון בן-צדוק: קולות.

## קישורים חיצוניים

## הערות שוליים

קטגוריה:אלבומי חברת הד ארצי
קטגוריה:אלבומי פלטינה בישראל
קטגוריה:אלבומים בעברית
דוד דגן

**דוד דגן** (20 בפברואר 1947 – 3 בספטמבר 2019) היה שופט כדורסל בין-לאומי ישראלי.

## ביוגרפיה
דוד דגן נולד בתל אביב. כאשר התחתן עבר לפתח תקווה, וכשבתו נולדה הוא עבר לרחובות. החל לשמש כשופט כדורסל בשנת 1964 וכשופט בליגה הבכירה משנת 1966. בשנת 1975 מונה לשופט בינלאומי. שפט במשחקי אליפות אירופה ב-1977 (בלגיה), 1979 (איטליה), וכן באולימפיאדת לוס אנג'לס בשנת 1984, גמר גביע קוראץ' ב-1993, ואליפות העולם לנשים ב-1995. פרש בתום עונת 1996/97. לאחר פרישתו משיפוט פעיל שימש כמשקיף במשחקי ליגת העל בכדורסל וכמשקיף בינלאומי במשחקי יול"ב ופיב"א.

דגן נבחר בשנת 2006 לתפקיד יו"ר הוועדה המקצועית של איגוד השופטים.

בשנת 2011 הוטל עליו תשלום כופר לרשות המיסים משום שהשמיט הכנסות של כ-296,000 ש"ח משיפוט מחוץ לישראל בשנים 2000–2009.

## קישורים חיצוניים
* 
* 
## הערות שוליים

קטגוריה:שופטי כדורסל ישראלים
קטגוריה:ישראלים שהוטל עליהם עונש של כופר
קטגוריה:ישראלים שנולדו ב-1947
קטגוריה:ישראלים שנפטרו ב-2019
שרגא טופולנסקי

**שרגא טופולנסקי** (נולד ב-15 במאי 1950) הוא כדורגלן עבר ישראלי ששיחק בעמדת הבלם בקבוצות מכבי נתניה ובית"ר תל אביב. טופולנסקי היה שותף לזכייה בשתי אליפויות של מכבי נתניה בשנות ה-70.

## קריירה
טופולנסקי גדל בשכונת עמידר בנתניה. הוא שיחק את מרב הקריירה שלו במכבי נתניה ובית"ר תל אביב בישראל, אך גם שיחק בליגה האוסטרלית בקבוצות הכח מלבורן ו-ווסט אדלייד, שם צבר 55 הופעות. טופולנסקי נחשב לאחד מהבלמים הטובים ביותר בישראל ואף זכה כבלם בתואר כדורגלן העונה של עיתון "מעריב", הישג שאף שחקן בעמדת הבלם לא הצליח לשחזר עד היום.
היה שותף לזכיות בשתי אליפויות ובשני גביעי סופר קאפ עם מכבי נתניה ולאחר מכן היה שותף לעלייה לליגה הבכירה בקבוצת בית"ר תל אביב בשנטת ה-80 המוקדמות. בהמשך עבר לקבוצת מכבי לזרוס חולון במדיה פרש ממשחק פעיל עקב פציעה.

### נבחרות
טופולנסקי היה חלק מנבחרת הנוער של ישראל ששיחקה בטורניר לנבחרות צעירות בקאן שבצרפת ב-1969 ורשמה את הניצחון הרשמי הראשון אי פעם על נבחרת מברית המועצות (1:0) וקבעה הישג כשסיימה במקום השלישי בטורניר.
טורניר זה הכניס לתודעה את נבחרת הנוער הישראלית והווה אבן דרך בהקמת נבחרת נוער שפועלת עד היום על מנת לטפח כישרונות צעירים לנבחרות הבוגרת. לטופולנסקי חמש הופעות בנבחרת הנוער.

## לאחר הפרישה
לאחר שפרש אימן במחלקות הילדים והנוער, בשנים היותר מאוחרות אימן בקבוצות מהליגות הנמוכות ואחרי כן הפך להיות שומר בבית ספר בכפר יונה. בנו, גל טופולנסקי, הוא רקדן ודוגמן בינלאומי

## תארים
;מכבי נתניה
*אליפות (2): 1971/1972, 1973/1974

;אישיים
*כדורגלן העונה של מעריב לעונת 1976/1977 (בית"ר תל אביב)

## חיים אישיים
לטופולנסקי שישה ילדים משתי נשים.

## קישורים חיצוניים

* עמוד המאמן, באתר ההתאחדות לכדורגל בישראל

## הערות שוליים

קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני בית"ר תל אביב
קטגוריה:כדורגלנים ישראלים באוסטרליה
קטגוריה:מאמני כדורגל ישראלים
קטגוריה:ישראלים שנולדו ב-1950
אנדרו לואיס

**אנדרו ל. "וודי" לואיס** (באנגלית: **Andrew L. "Woody" Lewis**) הוא קצין בדימוס בדרגת תת-אדמירל, בתפקידו האחרון כיהן כמפקד הצי השני של ארצות הברית.

## ביוגרפיה
לואיס נולד בלוס אלטוס שבקליפורניה. ב-1985 סיים תואר ראשון בפיזיקה מהאקדמיה הימית של ארצות הברית והתגייס לצי.

ב-1987 סיים קורס טיס, שירת כטייס ווט A-7 קורסייר II בטייסת התקיפה 72. השתתף בתוכנית חילופי הקצינים עם הצי המלכותי הבריטי ושירת על נושאת המטוסים "אה"מ אינווינסיבל", שירת בטייסת 192 בנושאת המטוסים "אינדיפנדנס", וכמדריך טיסה בטייסת האימונים 23. שימש מנהל חמ"ל במרכז למבצעים אוויריים משותפים בקטר, ומנהל הפעילות המבצעית הימית במפקדת כוחות הצי בבחריין.

באפריל 2001 מונה למפקד טייסת הקרב 15, טייסת מטוסי F/A-18 הורנט. הוא הוצב עמה בנושאות המטוסים "אנטרפרייז" ו"תאודור רוזוולט" והוביל אותה בפעילות מבצעית באזור המזרח התיכון ובמלחמת עיראק. בספטמבר 2003 מונה לעוזרו של מפקד הכוחות האוויריים של הצי. ביולי 2005 מונה למפקד טייסת הקרב 106, טייסת מטוסי F/A-18 סופר הורנט, שהיא הטייסת הגדולה בצי האמריקאי ושירת בתפקיד עד אוקטובר 2006. במרץ 2007 מונה למפקד הכנף האווירית השלישית של הצי, בתקופת פיקודו נשלחה הכנף על נושאת המטוסים "הארי טרומן" לפעילות מבצעית במזרח התיכון. במרץ 2010 מונה לקצין המבצעים של כוחות הצי בפיקוד מרכז של ארצות הברית ובמאי 2011 מונה לעוזרו של מנהל המטות המשולבים.

ביוני 2013 קודם לדרגת אדמירל משנה ומונה למפקד המרכז לתקיפה וללוחמה אווירית של הצי. כמו כן שימש ראש מחלקת האימונים בפיקוד כוחות הצי. במאי 2014 ומונה למפקד קבוצת התקיפה ה-12. באוגוסט 2015 מונה לסגן ראש אגף המבצעים של המטות המשולבים. באוגוסט 2017 הועלה לדרגת תת-אדמירל ומונה לראש אגף מבצעים, תוכניות ואסטרטגיה במטה הצי. באוגוסט 2018 מונה למפקד הצי השני של ארצות הברית, צי מלחמתי שהוקם מחדש.

במהלך שירותו צבר למעלה מ-5,300 שעות טיסה, ביצע למעלה מ-1,100 נחיתות על נושאות מטוסים ו-100 גיחות קרביות. ב-1996 נבחר לטייס השנה של הצי. הוא בוגר המכללה לפיקוד ומטה של חיל האוויר, המכללה למטה של הכוחות המזוינים, ובעל תואר שני בלימודי היסטוריה צבאית מאוניברסיטת אלבמה.

## קישורים חיצוניים

* ביוגרפיה באתר הצי

קטגוריה:בוגרי האקדמיה הימית של ארצות הברית
קטגוריה:בוגרי אוניברסיטת אלבמה
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מעוטרי כוכב הארד
קטגוריה:מעוטרי מדליית השירות המצוין של הצי
קטגוריה:אמריקאים שנולדו ב-1963
המכביה העשירית

**המכביה העשירית** הייתה אירוע ספורט המוני יהודי, שנערך בישראל, ביולי 1977, כחלק מסדרת אירועי המכביה.

כ-2,700 ספורטאים מ-33 מדינות השתתפו במכביה העשירית.

במכביה זו חודשו תחרויות השחמט במסגרת המכביות ביוזמתו של אלמוג בורשטיין, כשבמכביה זו התחרו שחמטאים יהודים מ-15 מדינות שונות.

שיאן העולם באולם בקפיצה במוט, דן ריפלי מארצות הברית הגיע למכביה והשתתף בקפיצות ראווה.

השחיינית ונדי ויינברג מארצות הברית בעלת מדליית ארד אולימפית (מונטריאול 1976) במשחה ל-800 מטר, זכתה במכביה העשירית ב-8 מדליות, מהן 6 מדליות זהב ו-2 מדליות כסף. השחיין הילרי ברגמן מארצות הברית זכה ב-6 מדליות זהב.

במכביה זו לראשונה השתתפו ספורטאים מהמדינות הבאות:
* 
* 
* 

## המתחרים והזוכים
### אתלטיקה קלה
#### אתלטיות

#### אתלטים

### טניס שולחן
;נשים
:;יחידות
20px - בלנקה רוהאן () 
20px - האנה סאלמה () 
* תוצאת משחק הגמר 1–2 (22-20, 14-21, 22-24)
:;זוגות
20px - אנקה רוהאן ובלנקה רוהאן () 
20px - סאלי ראפקין () והאנה סאלמה () 
* תוצאת משחק הגמר 1–2 (21-18, 15-21, 16-21)
;גברים
:;יחידים
20px - רונה האתם () 
20px - מנחם שטיין () 
* תוצאת משחק הגמר 1–3 (14-21, 22-20, 7-21, 16-21)
20px - יוסף שיפמן () 
20px - יוסף אזולאי ()
:;זוגות
20px - מנחם שטיין ודרור פולק () 
20px - שלמה מנדלסון ועדי רוזנבאום ()
* תוצאת משחק הגמר 1–2 (17-21, 21-13, 19-21)
;זוגות מעורבים
20px - שלמה מנדלסון () ובלנקה רוהאן () 
20px - רנדי איירס ושירלי גלר () 
* תוצאת משחק הגמר 0–2 (17-21, 15-21)
;נבחרות
20px -  

### טניס
;נשים
:;יחידות
20px - דנה גילברט  () 
20px - סטייסי מרגולין () 
20px - אילנה קלוס (20px דרום אפריקה)
* במשחק הגמר ניצחה דנה גילברט את סטייסי מרגולין בשתי מערכות (2–6, 3-6).
:;זוגות
20px - אילנה קלוס וה. ויינר (20px דרום אפריקה) 
;גברים
:;זוגות
20px - רנרט ורוס () 
20px - ראובן פורגס וחיים ארלוזורוב ()
* במשחק הגמר ניצחו רנרט ורוס את פורגס וארלוזורוב בשתי מערכות (3–6, 4-6).
;זוגות מעורבים
20px - אילנה קלוס וג. סילברמן (20px דרום אפריקה) 

### ירי ספורטיבי
### ירי ספורטיבי
#### קליעה

#### צלחות חרס
:;אישי "טרפ" (200 כדורים)
20px - מקסים כהן  188 נקודות **שיא מכביה** 
20px - ד. קאפ  186 נקודות 
20px - אהוד שושני  188 נקודות 
20px - זורנהמר  183 נקודות
:;קבוצתי "טרפ"
20px -  550 נקודות 
20px -  513 נקודות 
20px -  416 נקודות

### כדורסל
20px -  דני שייס

### סיף
#### גברים
;דקר
:;יחידים
20px - איב דרייפוס () 
:;קבוצתי
20px -  
;רומח
:;יחידים
20px יהודה וינשטיין () 
20px - איב לוי () 
20px - ד"ר ג'רלד וויאוט ()
:;קבוצתי
20px -  

### שחייה
תחרויות השחייה של המכביה נערכו בבריכת השחייה של אוניברסיטת תל אביב
#### שחייניות

#### שחיינים

## ראו גם
* יהודים וספורט
* יהודים במשחקים האולימפיים

## קישורים חיצוניים

* המכביות: המשחקים האולימפיים של העם היהודי, באתר של הספרייה של מט"ח
* RECORDS AND RESULTS OF SOUTH AFRICA AT THE MACCABI GAMES - 1977 10th MACCABIAH 
* U.S. Swimmers Again Dominate Tel Aviv Games, The New York Times Company, JULY 19, 1977 
* 
* 
* 
* 
* 
* 
* 
* 
* 
* 
* 
* 
* 

## הערות שוליים

10
קטגוריה:1977 בישראל: ספורט
קטגוריה:ישראל: תחרויות אתלטיקה
קטגוריה:תחרויות כדורגל בישראל
קטגוריה:תחרויות כדורסל בישראל
תקרית דווימה

**תקרית דווימה** היא תקרית גבול שהתרחשה ב-10 בספטמבר 1956 בסמוך לקו הירוק באזור חורבות דווימה, בשולי הר חברון. שישה מחיילי צה"ל נהרגו באותו היום, וכעבור ימים אחדים מת מפצעיו חייל נוסף.

יחידה של חיילי צה"ל, שמנתה 30 איש, כולם סטודנטים באוניברסיטה העברית, תרגלה קריאת מפות בתוך שטח ישראל. היחידה קיבלה הוראה להישאר במרחק 500 מטר מן הגבול, אך זזה קדימה למיקום נוח יותר במרחק 100 מטר מהגבול, והותקפה בידי כוח של "המשמר הלאומי" הירדני. 
הכוח הירדני ישב ברכס ששלט על השטח, ובשעות הצהריים תקף באש מרגמות ומקלעים את היחידה הישראלית, שהייתה מצוידת בנשק קל בלבד. היחידה הישראלית נסוגה, אך הותירה את חלליה בשטח.

לאחר חילופי הירי, גררו הירדנים אל שטח ירדן שישה מן החיילים הישראלים, הרוגים ופצועים, ושם הרגו את החיים והתעללו בכמה מן הגופות בכריתת אברי המין. מאוחר יותר באותו היום, פתחה יחידה של הלגיון הערבי באש על חיילי "המשמר הלאומי" הירדני ועל כפריים מקומיים, כדי לחלץ את שש הגופות, ובשעות הערב של אותו יום הוחזרו הגופות לישראל.

ירדן טענה כי הכוח הישראלי חצה את הגבול בסמוך לכפר אידנא, ולכן הכוח הירדני פתח באש. אולם ישראל הודיעה כי כתמי הדם בשטח וסימני הגרירה שנמצאו בכמה מן הגופות תומכים בגרסתה. מאוחר יותר הזימו חוקרי מנגנון המשקיפים את הגרסה הירדנית, וב-17 בספטמבר הטילה ועדת שביתת הנשק על ירדן את האחריות לתקרית.

למחרת התקרית הציע הרמטכ"ל משה דיין לראש הממשלה דוד בן-גוריון, שצה"ל יפוצץ בתגובה לתקרית חלקים מן הכפר אדנא לאחר פינוי התושבים. בן-גוריון הסכים, אך דיין לא הצליח לשכנע את שרי הממשלה לתמוך בהצעתו, ובמקום זאת אישרו הללו התקפה על מטרה צבאית בהרי חברון. 
לפיכך, בתגובה לתקיפה הירדנית, ערכה ישראל פעולת תגמול - מבצע יהונתן, שנערך ב-11 בספטמבר 1956 ובו פשט גדוד צנחנים על בניין המשטרה הירדנית בא-רהווה, בדרום הר חברון על כביש חברון-באר שבע ליד הקו הירוק, פוצץ את הבניין וגרם לכ-20 הרוגים ירדנים.

## קישורים חיצוניים
* 

## הערות שוליים

קטגוריה:1956 בישראל
קטגוריה:צה"ל: היסטוריה
קטגוריה:יחסים צבאיים ירדן–ישראל
פרס טריילר הזהב

**פרס טריילר הזהב** הוא פרס המוענק מדי שנה עבור הישגים ראויים לציון בתחום שיווק סרטי הקולנוע, לרבות הטריילרים (קדימונים), כרזות ופרסומות הטלוויזיה.

מועמדי וזוכי הפרס נבחרים מתוך פאנל שופטים של מפיקים, שחקנים, מנהלים, פרסומאים ואנשי קריאטיב מובילים הצופים בקדימונים, ובחודש מאי נערך טקס חלוקת הפרסים.
הטקס הראשון התקיים ב-21 בספטמבר 1991 בניו יורק, ובאותה המתכונת הוא מתקיים מאז. מטרת הפרס היא לתגמל את יוצרי הטריילרים בהוליווד ולקדם את הטריילר כיצירה אמנותית.

טריילר משלב בין בידור לפרסום, הוא מוגבל בכללי הפרס לאורך של עד ארבע דקות וחצי, ולכן הפרס זכה לכינוי .

הפרסים מחולקים ב-111 קטגוריות (נכון לשנת 2022): קומדיה, אקשן, דרמה ועוד, ובכל אחת מהקטגוריות כחמישה מועמדים. הקטגוריה הנחשבת ביותר היא קטגוריית "הטריילר הטוב ביותר מכל הקטגוריות". מלבד הקטגוריות המוכרות מפרסים נוספים, קיימות קטגוריית "גיזת הזהב" לטריילר הגרוע, פרס הקריינות הטובה ביותר, פרס לטריילר הכי טראשי, ופרס לטריילר הטוב ביותר למשחק מחשב.

## הטריילר הטוב ביותר מכל הקטגוריות

## קישורים חיצוניים
* 
* 

## הערות שוליים

טריילר הזהב
הולידיי גריינג'ר

**הולידיי קלארק גריינג'ר** (באנגלית: **Holliday Clark Grainger**; נולדה ב-27 במרץ 1988) הידועה גם בשם **הולי גריינג'ר** היא שחקנית אנגלייה. היא מוכרת מהופעותיה בתפקיד לוקרציה בורג'ה בסדרה "הבורג'ס" של ערוץ שואוטיים, ובתפקיד אסטלה בעיבוד של מייק ניואל לרומן "תקוות גדולות".

## ביוגרפיה
גריינג'ר נולדה בדידסבורי שבמנצ'סטר. אחד מהסבים שלה הוא איטלקי. ניסיון המשחק הראשון שלה היה בגיל שש כשהופיעה בסדרת טלוויזיה של ה-BBC. היא הופיעה כילדה בתוכניות טלוויזיה ובסרטי קולנוע רבים.

גריינג'ר למדה בבית הספר התיכון פארס ווד בשנים 1999 עד 2006, וב-2007 החלה ללמוד לתואר בספרות אנגלית באוניברסיטת לידס. בסופו של דבר סיימה את התואר בהצטיינות באוניברסיטה הפתוחה.

## קריירה
הופעתה הראשונה של גריינג'ר בטלוויזיה הייתה בגיל שש בסדרת הדרמה קומית "All Quiet on the Preston Front" של ה-BBC. בהמשך הופיעה בסדרות כגון "חדר מיון", "רופאים" ו"דיאל ופסקו". גריינג'ר גילמה את מגאן בות' בסדרה "Where the Heart Is", סטייסי אפליארד ב"דרך ווטרלו", ואת סופיה בסדרה "מרלין".

ב-2011 הופיעה גריינג'ר בסדרת הטלוויזיה "הבורג'ס" בדמות לוקרציה בורג'ה לצדו של ג'רמי איירונס שגילם את האפיפיור אלכסנדר השישי. הסדרה שנוצרה על ידי זוכה האוסקר ניל ג'ורדן צולמה בהונגריה ורצה במשך שלוש עונות.

בנוסף להופעותיה בטלוויזיה היא שיחקה גם בתיאטרון ובסרטי קולנוע. היא גילמה את אמילי בסרט "The Scouting Book for Boys", את אחת האחיות ריברס בסרט "ג'יין אייר" משנת 2011 בכיכובם של מיה וסיקובסקה ומייקל פסבנדר, ושיחקה בתפקיד קטן בסרט "בל אמי" לצדם של רוברט פטינסון ואומה תורמן. ב-2012 הופיעה בסרט "אנה קארנינה" בתפקיד הברונית שילטון.

ביוני 2011 לוהקה לתפקיד ראשי בדמות אסטלה בעיבוד הקולנועי של מייק ניואל לרומן "תקוות גדולות" לצדם של ג'רמי אירווין והלנה בונהם קרטר. ב-2012 הוקרן הסרט בפסטיבל הסרטים הבינלאומי בטורונטו. הקרנת הבכורה של הסרט באירופה הייתה בליל הסיום של פסטיבל הסרטים של לונדון. היא כיכבה במחזה "Disassociation" מאת לוק ביילי בתיאטרון לאורי, וב-2013 גילמה את בוני פארקר במיני-סדרה "בוני וקלייד". היא שיחקה באחד התפקידים הראשיים בסרט "The Riot Club", עיבוד קולנועי של המחזה "Posh", לצדו של מקס איירונס.

גריינג'ר הופיעה בתפקיד אנסטסיה טרמיין, אחותה החורגת של סינדרלה, בעיבוד של קנת בראנה משנת 2015 לסיפור "סינדרלה". עוד הופיעה בסרט "קדחת הצבעונים" לצדה של אליסיה ויקנדר.

ב-2014 הופיעה על הבמה במחזה "שלוש אחיות" מאת אנטון צ'כוב.
ב-2016 כיכבה ג'ריינג'ר בסרט "שעה של גיבורים" של אולפני דיסני.

בשנת 2017 שיחקה בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין. עוד ב-2017 החלה לגלם את רובין אלקוט בסדרת הטלוויזיה "סטרייק" המבוססת על רומנים בלשיים מאת ג'יי קיי רולינג.

### חיים אישיים
גריינג'ר חיה בעבר במנצ'סטר עם אמה, ג'נטה גריינג'ר, מעצבת גרפית במקצועה. היא למדה נגינה בפסנתר, שיעורי התעמלות, טאקוונדו והייתה תלמידה בבית ספר למחול במנצ'סטר.

החל משנת  2015 מנהלת זוגיות עם השחקן האנגלי הארי טרדוויי. במאי 2021 נולדו להם זוג תאומים

## פילמוגרפיה
### טלוויזיה

### קולנוע

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:שחקניות תיאטרון אנגליות
קטגוריה:אנגליות שנולדו ב-1988
אהל אל-כתאב

**אַהְל אל-כִּתַאבּ** (בערבית: **أهل الكتاب**; תעתיק מדויק: **אהל אלכתאב**), "אנשי [או: בעלי] הספר", הוא מונח באסלאם המתייחס ליהודים, לנוצרים ולצאבִּאים, ולפעמים גם לבני דתות אחרות כמו הזורואסטרים.

[ממוזער|שמאל|[פירמן מאת מהמט השני, המאפשר לנוצרים בבוסניה חופש פולחן ומעמד מוגן, 1463]]

הקוראן משתמש במונח בהתייחסו ליהודים, לנוצרים ולצאבִּאים במגוון רחב של הקשרים, מפולמוס דתי ועד לשותפות האמונה המונותיאיסטית בעמים שקיבלו כתבי קודש. בשלב מאוחר יותר, המונח התרחב והוחל גם על קהילות דתיות אחרות תחת שלטון האסלאם, כולל קבוצות פוליתאיסטיות. מבחינה היסטורית, קהילות אלה היו במעמד של ד'ימה.

ביהדות משמש המונח "עם הספר" לייחד את העם היהודי. כמה זרמים נוצריים, כגון הבפטיסטים, המתודיסטים, הכנסייה האדוונטיסטית של היום השביעי, הפוריטנים והשייקרים, אימצו את המונח "אנשי הספר" ביחס לעצמם.

## בקוראן
בקוראן המונח "אנשי הספר" נזכר בסורת השולחן. לפי פרשנים, הוא מתייחס ליהודים, לנוצרים ולצאבאים. כתבי הקודש הנזכרים בקוראן הם התורה (التَّوْرَاة – "א-תַּוְרַ֫אה"), האוונגליונים (الْإِنْجِيل – "אל-אִנְגִ֫'יל") ותהילים (الزَّبُور – "א-זַּבּ֫וּר").

## שימוש אסלאמי מאוחר
השימוש במונח "אהל אל-כתאב" בשלב מאוחר יותר הורחב כדי לכלול גם זורואסטרים, שומרונים, מנדעים, ואפילו הודים פוליתאיסטים.
מלומדים מוסלמים חלוקים בדעתם באשר לשאלה האם ההודים נחשבים "אנשי הספר". עם כיבושה של הודו בידי האסלאם, הגדרת המונח השתנתה, שכן רוב תושבי הודו היו בני הדתות הדהרמיות. אנשי דת מוסלמים רבים בהודו החשיבו את ההינדים ל"אנשי הספר", והחל במוחמד בן קאסם וכלה באורנגזיב, השליטים המוסלמים היו מוכנים להתייחס להינדים כמשתייכים ל"אנשי הספר". מוסלמים רבים לא התייחסו להינדים כאל עובדי אלילים אף על פי שההינדואיזם שונה לחלוטין מן הדתות האברהמיות.

## ד'ימה
מבחינה היסטורית, מעמד של ד'ימי הוענק במקור ליהודים, לנוצרים ולצאבִּאים. מעמד זה הושת בהמשך גם על זורואסטרים, הינדים, ג'יינים ובודהיסטים.

## ראו גם
* תנאי עומר
* ד'ימי

## קישורים חיצוניים
* 

## הערות שוליים

קטגוריה:אסלאם
קטגוריה:היסטוריה אסלאמית
קטגוריה:מושגים באסלאם
סאותס השלישי, מלך אודריסה

שמאל|ממוזער|250px|פסל ארד של ראשו של סאותס השלישי שנתגלה בקברו
**סאותס השלישי** (ביוונית עתיקה: **Σεύθης**; מת בין 300 ל-295 לפנה"ס) היה שליט ממלכת אודריסה התראקית מ-331 לפני הספירה עד 300 לפנה"ס.

## ביוגרפיה
לאחר המלחמות שניהל פיליפוס השני, מלך מוקדון בשנים 347–342 לפנה"ס היו רוב השבטים בתראקיה כפופים למוקדון. עבור פיליפוס ובנו אלכסנדר הגדול, הייתה לתראקיה חשיבות אסטרטגית במאבק מול ממלכת פרס האחמנית. כמי ששכנה על החוף האירופי של ההלספונטוס היה לתראקיה את הקשר הישיר ביותר ליבשת אסיה. מעמדה של מוקדון בתראקיה התערער לאחר המרד של המצביא המוקדוני ממנון (Μέμνων), שהוצב כשליט תראקיה על ידי אלכסנדר, בשנת 331 לפני הספירה, כנגד שלטונו של אנטיפטרוס, העוצר של יוון בהיעדרו של אלכסנדר. אבל רק לאחר שזופריון, יורשו של ממנון בתפקיד, הובס על ידי הסקיתים בשנת 325 לפנה"ס יכלו השבטים התראקים בהנהגתו של סאותס להשתחרר מעול השלטון המוקדוני.

לאחר שאלכסנדר מת בשנת 323 לפנה"ס התמרד סאותס שוב ויצא כנגד השליט החדש של תראקיה ליסימכוס. על פי דברי דיודורוס סיקולוס היה סאותס יכול לגייס צבא של 20,000 רגלים ו-8,000 פרשים על מנת להגן כנגד השלטון המוקדוני החדש. הקרב ביניהם הסתיים ללא הכרעה, וכל אחד נסוג משדה הקרב. בסופו של דבר אולץ סאותס להכיר בשלטונו של ליסימכוס, אחד מהמלכים שירשו את אלכסנדר. ב-313 לפנה"ס הוא תמך באנטיגונוס מונופתלמוס במלחמתו כנגד ליסימכוס, כשהוא משתלט על מעברי ההרים בהר האמאוס (הרי הבלקן), אבל הובס שוב ואולץ להיכנע. כניעה זו הייתה מוגבלת להכרה הפורמלית בכפיפות של ממלכת אודריסה.

ממלכת אודריסה תחת שלטונו השתרעה מהרי הבלקן בצפון, הנהר טונדזה מזרח, הנהר מריצה בדרום והנהר סטריאמה במערב, מקביל למרכז בולגריה של ימינו. ממספר הרב של מטבעות הנושאות את דיוקנו שנתגלו באזור שמספרם גדול מאלו הנושאים את דיוקנו של ליסימכוס משערים כי הממלכה שגשגה כלכלית ושלטונו היה יציב. ככל הנראה ניסה סאותס לקבל הכרה כשווה לשליטים הדיאדוכים המוקדונים. הם שימשו לו כמודל כשייסד את בירתו סאותופוליס, הקרויה על שמו, שנבנתה באתר של יישוב קדום סביב שנת 320 לפנה"ס. שרידי העיר ההלניסטית שוכנים כיום בקרקעית מאגר קופרינקה, כ-8 קילומטרים מערבית לקאזאנלק במחוז סטארה זאגורה, במרכז בולגריה של ימינו, בפתח המזרחי של עמק הוורדים. הוא גם נשא לאישה מוקדונית בשם ברניקה, ועל מטבעותיו הוא מצויר כשעטרה מלכותית לראשו. ההיסטוריונים (למשל דיודורוס) מכירים בו כמלך (βασιλεύς - בסילאוס), אם כי לא ברור האם גם שליטיו ההלניסטיים הסכימו להגדרה זו. הוא עצמו לא השתמש בתואר זה במטבעות שטבע, מה שמעיד על כפיפות לליסימכוס.

## קבר סאותס השלישי
הקבר של סאותס השלישי שוכן בתוך תל גוליאמטה קוסמטקה, כקילומטר דרומית לעיירה שיפקה, צפונית לעיר קאזאנלק בבולגריה. הקבר נתגלה ב-2004 על ידי הארכאולוג הבולגרי גאורגי קיטוב (Георги Китов). הקבר נבנה במקור כמקדש במחצית השנייה של המאה החמישית לפנה"ס. בין החפצים שנתגלו בקבר היו כתר הזהב של השליט, כוס זהב, מגיני ברכיים, ציוד לסוסים וכדי יין. ממצאים אלו מוצגים במוזיאון ההיסטורי של העיר קאזאנלק. בולט במיוחד הוא פסל ראשו של סאותס השלישי מארד שנקבר טקסית לפני חזית הקבר, שנעשה בפירוט רב.

## קישורים חיצוניים



קטגוריה:תראקיה
עונת 1933/1934 בסרייה א'

**עונת 1933/1934 בסרייה א**' הייתה העונה ה-34 של התחרות שאורגנה על ידי התאחדות הכדורגל האיטלקית. המשחקים החלו ב-10 בספטמבר 1933 והסתיימו ב-29 באפריל 1934. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

ליבורנו וברשה היו הקבוצות שהעפילו מליגת משנה.

יובנטוס זכתה באליפות בפעם השישית בתולדות המועדון ובפעם הרביעית ברציפות.
 
בסיום העונה לליגת משנה ירדו פדובה, גנואה וקזאלה. במקום הקבוצות שירדו לסרייה א' העפילה סמפיירדרנסה בלבד וזאת לאור צמצום הליגה.

## טבלת הליגה

## כדורגלנים מצטיינים
פליצ'ה בוראל, שחקנה של יובנטוס כבש 31 שערים וזכה בתואר מלך השערים. זאת העונה השנייה ברציפות.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:1934 באיטליה
עונת 1934/1935 בסרייה א'

**עונת 1934/1935 בסרייה א**' הייתה העונה ה-35 של התחרות שאורגנה על ידי התאחדות הכדורגל האיטלקית. המשחקים החלו ב-30 בספטמבר 1934 והסתיימו ב-2 ביוני 1935. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

סמפיירדרנסה הייתה הקבוצה שהעפילה מליגת משנה.

יובנטוס זכתה באליפות בפעם השביעית בתולדות המועדון ובפעם החמישית ברציפות.
 
בסיום העונה לליגת משנה ירדו ליבורנו ופרו ורצ'לי. במקום הקבוצות שירדו לסרייה א' העפילו גנואה ובארי.

## טבלת הליגה

## כדורגלנים מצטיינים
אנריקה גואיטה, שחקנה של רומא כבש 28 שערים וזכה בתואר מלך השערים.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
קטגוריה:1934 באיטליה
עונת 1935/1936 בסרייה א'

**עונת 1935/1936 בסרייה א**' הייתה העונה ה-36 של התחרות שאורגנה על ידי התאחדות הכדורגל האיטלקית. המשחקים החלו ב-22 בספטמבר 1935 והסתיימו ב-10 במאי 1936. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

גנואה ובארי היו הקבוצות שהעפילו מליגת משנה.

בולוניה זכתה באליפות בפעם השלישית בתולדות המועדון.
 
בסיום העונה לליגת משנה ירדו פלרמו וברשה. במקום הקבוצות שירדו לסרייה א' העפילו לוקזה ונובארה.

## טבלת הליגה

## כדורגלנים מצטיינים
ג'וזפה מאצה שחנה של אמברוזיאנה כבש 25 שערים וזכה בתואר מלך השערים. זאת בפעם השנייה בקריירה.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
כביש 3199

**כביש 3199**, המכונה גם בשם **כביש ערד-מצדה**, הוא כביש נופי המשמש ככביש רוחב מקומי במדבר יהודה ומקשר בין העיר ערד למצדה. הכביש נפתח לתנועה ב-1970. כביש זה הוא מהארוכים שבכבישים המקומיים בישראל. אורכו של הכביש הוא כ-18 ק"מ. הכביש צר ומפותל ויורד גובה של כ-600 מטר. בשל כך הוא משמש לעיתים כמסלול רכיבה אתגרי לרוכבי אופניים ואופנועים.

## תוואי הכביש
באזור הכביש נמצאים מספר אתרים, בהם בית הקברות של ערד, בריכת צפירה וכפר הנוקדים. הכביש עובר בין היתר בבקעת קנאים ובחלקו הצפוני של הר קנאים. בחלקו התחתון של הכביש הוא עובר במקביל לנחל מצדה. כשני ק"מ מערד חותך את הכביש תחילתו של נחל רחף עליון המתפתל ומתחתר במקביל לכביש. לקראת מצדה מתפתל הכביש במעלה הר בן יאיר ויורד בתלילות כ-200 מטר.

## צעדת מצדה / צעדת ערד-מצדה
משנת 1966 נערכת מדי שנה צעדה אל המצדה וממנה לערד או להפך. בתחילה הייתה הצעדה נערכת במעלה המצדה ומשם במעלה הדרך אל ערד עוד בטרם נסלל הכביש או במסלול קצר יותר מהר קנאים אל המצדה. כיום נערכת הצעדה מערד למצדה על תוואי הכביש כאשר ביום קיום הצעדה נסגר הכביש לתנועת כלי רכב. משנות ה-90 נקראת הצעדה על שמו של רב-סרן  בן העיר ערד שנפל בקרב בלבנון.

## צמתים עיקריים לאורך הכביש

## קישורים חיצוניים
* 
* 
* 
* 

## הערות שוליים

קטגוריה:ישראל: כבישים
קטגוריה:ערד: תחבורה
קטגוריה:מדבר יהודה: כבישים
קטגוריה:מצדה
מנחם ארגוב

**מנחם ארגוב** (נולד ב-27 בינואר 1929) הוא מחנך ומתרגם ישראלי, מחלוצי החינוך הטכנולוגי בישראל, מייסד בית הספר התיכון קריית החינוך אורט קריית ביאליק ומנהלו הראשון. משנת 2002 עוסק בתרגום יצירות מופת מתוך הספרות הספרדית והספרות הלטינו-אמריקאית.

## ביוגרפיה
מנחם ארגוב נולד בז'ואיז דה פורה שבברזיל בט"ז בשבט ה'תרפ"ט ובגיל צעיר עלה לישראל והשתקע עם משפחתו בראש פינה. למד בסמינר בית הכרם בניהולו של בן-ציון דינבורג. הוא השלים את לימודי הבוגר בהיסטוריה כללית ובהיסטוריה של עם ישראל באוניברסיטה העברית בירושלים. כמו כן, למד באוניברסיטת אוטווה שבקנדה ולאחר מכן בישיבה יוניברסיטי בניו יורק, שם סיים לימודי תואר מוסמך במדעי היהדות. בשנת 1992 השלים לימודי תואר מוסמך בבית הספר לחינוך שבאוניברסיטה העברית. כמו כן, למד בחוג ללימודים ספרדיים ולטינו-אמריקניים באוניברסיטה העברית בירושלים.

משהוחלט להקים בקריית ביאליק בית ספר עצמאי שיהיה בבעלות של גוף בעל ניסיון בניהול בתי ספר, פנה ראש המועצה צבי קרלינר לרשת אורט. למנהל בית הספר נבחר מנחם ארגוב, שרכש ניסיון ניהולי בתיכון עמיאסף שבבית ברל כסגן מנהל תחת דן גלעדי. ארגוב ניהל את בית הספר במשך 21 שנים החל מהיווסדו ב-1965 (ה'תשכ"ו).

בנוסף, הקים בירושלים בשנת 1987 מכללה להכשרת מורים בתחום הטכנולוגיה, וניהל בין השנים 1992 ו-1994 את רשת אורט באמריקה הלטינית.

בעקבות השתלמותו רבת השנים בלימודי התרבות האיברית והלטינו-אמריקאית החל לתרגם מיצירות המופת של ספרד ואמריקה הלטינית ותרם תרומה גדולה להנגשת ספרות ספרד של ימי הביניים ותור הזהב הספרדי לקורא העברי.

## פרסומיו
### תרגומיו
* גונסלו דה ברסאו, **ספר הניסים של גברתנו מריה הקדושה**, עריכה מדעית ואחרית דבר: רות פיין, קריית ביאליק: אח, תשס"ג (2002)
* מיגל דה סרוונטס, **התלאות של פרסילס וסיחיסמונדה**, (עם אסף אשכנזי) עריכה מדעית ואחרית דבר: רות פיין, ירושלים: כרמל, תשס"ח (2008)
* מיגל דה סרוונטס, **חמש נובלות אקזמפלריות**, (עם אסף אשכנזי) עריכה מדעית ואחרית דבר: רות פיין ירושלים: כרמל, תש"ע (2009)
* חואן מנואל, **הרוזן לוקנור**, עריכה מדעית ומבוא: רות פיין, ירושלים: מאגנס, תש"ע (2010)
* ויסנטה אוידוברו, **אלטסור**, עריכה מדעית ואחרית דבר: רות פיין, רמת גן: רימונים, תשע"א (2011)
* חואן רולפו, **המישור בלהבות**, עריכה מדעית: נחום מגד, קריית ביאליק: אח, תשע"א (2011)
* חואן רואיז, **ספר האהב הטוב**, עריכה מדעית ואחרית דבר: רות פיין, ירושלים: מאגנס, תשע"א (2011)
* בניטו פרז גלדוס, **גלוריה**, (עם רוזה בוראקוף) רמת גן: רימונים, תשע"ב (2012)
* מיגל דה סרוונטס, **מאלג'יר לקונסטנטינופול - שני מחזות: "המרחצאות של אלג'יר"; "הסולטנה הגדולה דוניה קטלינה דה אוביידו"**, עריכה מדעית: רות פיין ואסף אשכנזי, אחרית דבר: רות פיין, ירושלים: מאגנס, תשע"ו (2016)
* מיגל דה סרוונטס, **מערכונים**, עריכה מדעית: רות פיין, ירושלים: מאגנס, תשע"ז (2017)

### פרסומים אחרים
* מנחם ארגוב ומנחם נוה, **צבי הרברט קרלינר (1905 - 1985): אבי העיר קריית ביאליק (1945 - 1985)**, קריית ביאליק: עיריית קריית ביאליק, 1986.
*מנחם ארגוב, **להביט אחורה בנועם - סיפור חיים**, ירושלים: מנחם ארגוב, 2017.

## קישורים חיצוניים

קטגוריה:ישראלים ילידי ברזיל
קטגוריה:מנהלי בתי ספר ישראלים
קטגוריה:מתרגמים ישראלים
קטגוריה:מתרגמים מספרדית לעברית
קטגוריה:בוגרי המכללה האקדמית לחינוך ע"ש דוד ילין
קטגוריה:בוגרי האוניברסיטה העברית בירושלים
קטגוריה:בוגרי ישיבה יוניברסיטי
קטגוריה:ישראלים שנולדו ב-1929
הראל מדפיסים ומוציאים לאור

**הראל מדפיסים ומוציאים לאור** היא סדנת הדפס וגלריה לאמנות הפועלת בתל אביב-יפו החל משנת 1972.

## תיאור
סדנת ההדפס "הראל" ידועה גם כ"גלריה הראל" הוקמה בשנת 1974 במושב גנות על ידי יעקב ומוניק הראל, כחלק מגל הסדנאות שנפתחו בתחילת שנות השבעים. בשנות ה-90 עברה הסדנה ליפו. עיקר יצירתה של הסדנה הוא במדיה של הדפס רשת, תחריט וספרי אמן, אולם הם עושים גם תכפילים (באנגלית: Artist's multiple) רבים לאמנים.

## קישורים חיצוניים
 
* 
*

## הערות שוליים

קטגוריה:ישראל: סדנאות הדפס
קטגוריה:תל אביב-יפו: גלריות לאמנות
קטגוריה:יפו: תרבות
עונת 1936/1937 בסרייה א'

**עונת 1936/1937 בסרייה א**' הייתה העונה ה-37 של התחרות שאורגנה על ידי התאחדות הכדורגל האיטלקית. המשחקים החלו ב-13 בספטמבר 1936 והסתיימו ב-16 במאי 1937. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

לוקזה ונובארה היו הקבוצות שהעפילו מליגת משנה.

בולוניה זכתה באליפות בפעם הרביעית בתולדות המועדון וזאת העונה השנייה ברציפות.
 
בסיום העונה לליגת משנה ירדו נובארה ואלסנדריה. במקום הקבוצות שירדו לסרייה א' העפילו ליבורנו ואטאלנטה.

## טבלת הליגה

## כדורגלנים מצטיינים
סילביו פיולה שחקנה של לאציו כבש 21 שערים וזכה בתואר מלך השערים.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
ז'אן פייר-בלוך

**ז'אן פייר-בלוך** (בצרפתית: **Jean Pierre-Bloch**; 14 באפריל 1905, פריז, צרפת – 17 במרץ 1999, פריז, צרפת) היה פוליטיקאי יהודי-צרפתי סוציאליסט חבר האספה הלאומית, איש תנועת ההתנגדות הצרפתית במלחמת העולם השנייה ונשיא הליגה הבינלאומית נגד גזענות ואנטישמיות  בין השנים 1968–1993.

## קורות חיים

פייר-בלוך נולד ב-14 באפריל 1905 בפריז, צרפת. אביו היה תעשיין. הוא למד משפטים בסורבון. במהלך שנות ה-20 המאוחרות עבד כעיתונאי בעיתון *Le Populaire*.

בשנת 1934 נבחר להיות חבר המועצה הכללית של מחוז אֵן. ב-1935 התמנה לתפקיד סגן ראש עיריית לאן.

בשנת 1936, לאחר ניצחון החזית העממית, התמנה לחבר האספה הלאומית. ב-1938, היה אחד מחברי האספה היחידים שהתנגדו להסכם מינכן.

ב-1939, התנדב לכוחות המזוינים של צרפת, אך נפל בשבי הגרמנים ב-23 ביוני 1940. ב-17 באוקטובר נמלט מהשבי, והצטרף לתנועת ההתנגדות הצרפתית בדורדון, שם סייע לטפל, יחד עם אשתו גבי, בסוכנים שהוצנחו לצרפת, משלוחי נשק וציוד שנשלחו ממטה צבא צרפת החופשית בלונדון. באוקטובר 1941 נעצר במרסיי ונכלא באשמת בגידה, אך ב-16 ביולי 1942 נמלט בעזרת אשתו. לאחר בריחתו ניסה להצטרף לצבא צרפת החופשית בלונדון, אך נתפס בספרד ונשלח למחנה מעצר, שם שהה מספר חודשים. בסתיו אותה השנה שוחרר מהמחנה והגיע ללונדון, שם עמד בראש המחלקה האזרחית של המודיעין המרכזי. בספטמבר 1943 הועבר לאלג'יריה, שם פעל להוצאה לפועל של צו כרמיה (שבוטל על ידי משטר צרפת של וישי), וב-20 באוקטובר 1943 הושבה ליהודי אלג'יריה האזרחות הצרפתית שלהם.

ב-1945, לאחר המלחמה, חזר פייר-בלוך לכהן כחבר באספה הלאומית, והמשיך לכהן עד 1947.

ב-1968 מונה לנשיא הליגה הבינלאומית נגד גזענות ואנטישמיות , תפקיד בו כיהן עד 1993. בין השנים 1987–1989 ניהל את הוועדה המייעצת לראש הממשלה בנושא זכויות האדם.

פייר-בלוך נפטר ב-17 במרץ 1999 בפריז, צרפת, בגיל 93.

## הערות שוליים

קטגוריה:פוליטיקאים יהודים צרפתים
קטגוריה:חברי המפלגה הסוציאליסטית הצרפתית
קטגוריה:ניצולי השואה: צרפת
קטגוריה:מעוטרי מדליית הרזיסטנס
קטגוריה:יהודים חברי הרזיסטאנס
קטגוריה:יהודים חברי הפרלמנט הצרפתי
קטגוריה:עיתונאים יהודים צרפתים
קטגוריה:צרפתים שנולדו ב-1905
קטגוריה:צרפתים שנפטרו ב-1999
ענת שפירא לביא

**ענת שפירא לביא** (נולדה ב-3 באוגוסט 1969) היא ד"ר לספרות, סופרת, עורכת, מרצה ומנחת סדנאות.

## ביוגרפיה
שפירא לביא נולדה וגדלה בקיבוץ עין גב והתחנכה בבית הספר תיכון בית ירח. כיום מתגוררת במודיעין.

למדה תואר ראשון בספרות עברית וספרות כללית והשוואתית באוניברסיטה העברית בירושלים. לאחר מכן למדה לימודי תואר שני ודוקטורט בספרות עברית, שניהם באוניברסיטה העברית בירושלים.

בין השנים 1998–2017 לימדה קורסים שונים במדור לספרות האגדה והמדרש בחוג לספרות עברית באוניברסיטה העברית בירושלים, במחלקה לספרות עברית במכללה האקדמית אחוה, בחוג לתרבות ישראל בסמינר הקיבוצים בתל אביב ובתוכנית מקב"י במכון שכטר למדעי היהדות בירושלים. שפירא לביא עוסקת כיום בין היתר בעריכת תוכן פדגוגי ברשת החינוך אמי"ת ובכתיבת ביקורות ספרים, בעיקר בתחום החינוך והנוער:

שפירא לביא כותבת מספר בלוגים:
* בלוג "די לחינוך" באתר סלונה העוסק בחינוך, הורות וספרים
* הבלוג "מילים שענת" העוסק בהיבטים השונים של הכתיבה והעריכה
* הבלוג "אמא רצה" העוסק בריצה ובספורט כדרך חיים
שפירא לביא נשואה לד"ר ימי שפירא, רופא מומחה ברפואה פנימית וגסטרואנטרולוגיה, להם חמישה ילדים.

## ספריה

## ספרים שערכה

## פרסומים נוספים

## קישורים חיצוניים

* רשימת הפרסומים של ענת שפירא לביא באתר הספרייה הלאומית

## הערות שוליים

קטגוריה:עין גב: אישים
קטגוריה:סופרות ישראליות
קטגוריה:סופרים ישראלים
קטגוריה:חוקרי ספרות חז"ל
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:מודיעין-מכבים-רעות: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
Oral Fixation, Vol. 1 & 2

***Oral Fixation, Vol. 1 & 2*** (בעברית: **קיבעון אוראלי, חלק 1 & 2**) הוא מארז התקליטורים הראשון של הזמרת-יוצרת הקולומביאנית שאקירה. האלבום יצא לאור ב-5 בדצמבר 2006, וזכה במהרה להצלחה ולאהדה רבה. האלבום מכיל את שני אלבומי האולפן (השישי והשביעי) של הזמרת הנקראים *[[Oral Fixation, Vol. 2]]* ו-*[[Fijación Oral, Vol. 1]]*. בנוסף שני אלבומים אלו מרכיבים את סיבוב ההופעות הגדול ביותר של הזמרת הנקרא "Oral Fixation Tour".

בנוסף לשני אלבומי האולפן אשר המארז מכיל, הוא גם מכיל תקליטור DVD, עם מספר הופעות של הזמרת (8 במספר), חלקן התקיימו בטקס פרסי ה-5 כוכבים של MTV, וחלקן התקיימו בסיבוב ההופעות "Oral Fixation Tour".

במצעדים המארז זכה להצלחה נאה כאשר הצליח להיכנס למצעדים רבים, ובנוסף הצליח למכור כמויות רבות של עותקים.

## רקע
באמצע סיבוב ההופעות של הזמרת הנקרא "Oral Fixation Tour", הוציאה הזמרת את מארז התקליטורים הזה הנקרא; *Oral Fixation, Vol. 1 & 2*. הזמרת הודיעה על כך באמצעי התקשורת העיתונים ואמצעי פרסום אחרים.

בכריכת העטיפה של המארז ניתן לראות שתי תמונות של שאקירה בתוך מסגרת עגולה כאשר באחת ניתן לראותה מכוסה בעלים ומחזיקה בתפוח ובשנייה ניתן לראותה מחזיקה תינוק על רקע אדום. שתי תמונות אלו לקוחות משני אלבומי האולפן שלה; *Oral Fixation, Vol. 2* ו-*Fijación Oral, Vol. 1*, אשר הרכיבו מארז זה.

שני האלבומים הללו ביססו את מעמדה של הזמרת בכך שהיו לתשתית סיבוב ההופעות הגדול ביותר של הזמרת ובנוסף, היו לתשתית מארז התקליטורים הזה, והיו לאלבומי האולפן המצליחים ביותר של הזמרת ביחד עם אלבומה החמישי, *[[Laundry Service]]*.

לאחר יציאת מארז התקליטורים, יצא אלבום ההופעה השלישי של הזמרת הנקרא, ''Oral Fixation Tour''. הזמרת הוציאה אלבומים רבים, גרסאות רבות, ומוצרים רבים עבור כל התקופה הזאת הנקראת Oral Fixation ו-או Fijación Oràl אשר החלה באמצע 2005 ונגמרה בתחילת 2009.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף של שאקירה
קטגוריה:אלבומי אוסף וידאו קליפים
קטגוריה:אלבומי אוסף באנגלית
קטגוריה:אלבומי אוסף בספרדית
קטגוריה:אלבומים שהופקו על ידי ריק רובין
קטגוריה:אלבומים שהופקו על ידי שאקירה
קטגוריה:אלבומי חברת אפיק רקורדס
ויקיפדיה המלאית

**ויקיפדיה המלאית** (במלאית: **Wikipedia Bahasa Melayu**, בג'אווי: **ويکيڤيديا بهاس ملايو**, קיצור: **mswiki**) היא הגרסה בשפה המלאית של ויקיפדיה, מיזם המופעל על ידי קרן ויקימדיה.. מהדורה זו החלה לפעול ב-26 באוקטובר 2002, ונכון ל-ב  ישנם בו  ערכים ו- משתמשים פעילים.

באוגוסט 2021, הייתה ויקיפדיה המלאית מדורגת במקום ה-34 בדירוג כל הוויקיפדיות בעולם מבחינת מספר הערכים.

למרות הדמיון בין מלאית ואינדונזית, ויקיפדיה המלאית וויקיפדיה האינדונזית מופעלות בנפרד על ידי שתי קבוצות של משתמשים שונים, כשוויקיפדיה האינדונזית החלה שישה חודשים לאחר ויקיפדיה המלאית. נכון ל-2009, בוויקיפדיה האינדונזית היו פי שלושה משתמשים פעילים מאשר ויקיפדיה המלאית. ב-2009, אנדרו לי  כתב: "הקבוצות הוקמו עקב הגבולות הבינלאומיים ובעתיד הקרוב לא נראה כי הן יתמזגו."

החל מ-27 ביולי 2016, העלאת קבצים אינה מתאפשרת עוד בוויקיפדיה המלאית, ובמקום זאת הופנתה מחדש אל ויקישיתוף. זוהי הוויקיפדיה הראשונה שעשתה זאת.

## ציוני דרך
* 9 בינואר 2011 - 100,000 ערכים - Pressigny-les-Pins.
* 2 בפברואר 2011 - 105,000 ערכים - Bassy
* 23 בפברואר 2011 - 110,000 ערכים - Oëlleville
* 22 במרץ 2011 - 115,000 ערכים - Raj British
* 9 ביוני 2011 - 120,000 ערכים - La Biolle
* 15 בנובמבר 2011 - 125,000 ערכים - Morbecque.
* 6 בפברואר 2013 - 178,000 ערכים - Doubravice (Daerah České Budějovice).
* 25 בפברואר 2013 - 190,000 ערכים - Galeri Petronas
* 21 במרץ 2013 - 200,000 ערכים - Belforte Monferrato

## גלריה
[מרכז|ממוזער|400x400 פיקסלים|גרף העריכות בוויקיפדיה המלאית בין [יוני 2003 לדצמבר 2008]]

Main 11 Mac 04.PNG|העמוד הראשי (11 במרץ 2004)
Main 30 Jun 04.PNG|העמוד הראשי (30 ביוני 2004)
Main 26 Nov 04.PNG|העמוד הראשי (26 בנובמבר 2004)
Main 4 Sept 06.PNG|העמוד הראשי (4 בספטמבר 2006)
Main 1 Apr 09.PNG|העמוד הראשי (1 באפריל 2009)
LamanUtama_13Jul2010.png|העמוד הראשי (13 ביולי 2010)


## לקריאה נוספת

* Lih, Andrew. *The Wikipedia Revolution: How a Bunch of Nobodies Created the World's Greatest Encyclopedia*. Hyperion Books|Hyperion, New York City. 2009. First Edition.  (alkaline paper).


## קישורים חיצוניים

* 

## הערות שוליים

קטגוריה:אתרי אינטרנט שהושקו ב-2002
מלאית
אקווטינטת סוכר

[250 פיקסלים|שמאל|ממוזער|"[פיתול טיפות" (2004) מאת אסף בן צבי.הדפס בטכניקה של אקווטינטת סוכר]]
"**אקווטינטת סוכר**" (באנגלית: Sugar-lift או Lift-ground etching) היא טכניקת הדפס הפועלת בצורה של דפוס שקע ומתבססת על טכניקת האקווטינטה.

## תיאור
טכניקת אקווטינטת סוכר היא טכניקת הדפס המבוססת על שימוש בתערובת של סוכר ממוסס במים. לרוב מוסיפים לתמיסה גם מעט דיו שחור, על מנת להעניק לה צבע. האמן משתמש במכחולים ומברשות הטבולים בתמיסה ובעזרתם הוא מצייר על לוח הדפסה ממתכת בצורה חופשית. בשלב השני, לאחר ייבוש התמיסה, מורחים על לוח ההדפסה משחה המבוססת על אספלט. כאשר טובלים את לוח ההדפסה במים חמים, תמיסת הסוכר נמסה ומסירה את חלקי האספלט שמעליה. בכך היא חושפת חלקים מלוח ההדפסה. בשלב השלישי מפזרים על לוח ההדפסה תערובת של אקווטינטה בעזרת "ארגז אקווטינטה" או בצורה חופשית ולאחר מכן צורבים את לוח ההדפסה בחומצה. בשלב האחרון מסירים את משחת האספלט באזורים שבהן לא נעשה שימוש באקווטינטת הסוכר, כך שמתקבל לוח הדפסה שבו משטחי האקווטינטה משמרים את צורת הנחת המכחול של האמן.

דוגמה לשימוש בטכניקה כזו ניתן למצוא בהדפס "פיתול טיפות" מאת אסף בן צבי או בהדפס "שבט ג'בליה, הר משה, סיני" מאת מילכה צ'יזיק.

## לקריאה נוספת
* קריגר, דן, **גרפיקה אמנותית: תחריט - תצריב וטכניקות נילוות**, ידיעות אחרונות, תל אביב, 2000/1999, עמ' 93-91

קטגוריה:דפוס שקע
עונת 1938/1939 בסרייה א'

**עונת 1938/1939 בסרייה א**' הייתה העונה ה-39 של התחרות שאורגנה על ידי התאחדות הכדורגל האיטלקית. המשחקים החלו ב-18 בספטמבר 1938 והסתיימו ב-29 במאי 1939. 

בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

נובארה ומודנה היו הקבוצות שהעפילו מליגת משנה.

בולוניה זכתה באליפות בפעם החמישית בתולדות המועדון.
 
בסיום העונה לליגת משנה ירדו אטאלנטה ופיורנטינה. במקום הקבוצות שירדו לסרייה א' העפילו פיורנטינה וונציה.

## טבלת הליגה

## כדורגלנים מצטיינים
אלדו בופי שחקנה של מילאן ואטורה פוריצ'לי שיקנה של בולוניה כבשו 19 שערים וזכו בתואר מלך השערים.

## קישורים חיצוניים
*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
שגיא הרטוב

**שגיא הרְטוֹב** (באנגלית: **Sagi Hartov**, נולד ב-10 בינואר 1978) הוא צ'לן ישראלי-בריטי. הוא מייסד התחרות לנגינת יצירות של ארנסט בלוך.

מאז 2010, הרטוב חבר בטריו מוצרט הלונדוני. בשנת 2011, התמנה לדקן ומנהל לונדון קולג' לאמנויות בנות-זמננו.

## חייו
### לימודים
שגיא הרטוב התחיל ללמוד נגינה בצ'לו בגיל 10. מקור ההשראה העיקרית שלו היה הצ'לן והמנצח הרוסי מסטיסלב רוסטרופוביץ', שעמו הופיע בהמשך. הוא למד בקונסרבטוריון רובין בחיפה, ובגיל 15 הופיע עם התזמורת הסימפונית חיפה.

בין 1995 ל-1999 למד הרטוב אצל עוזי ויזל, תחילה באוניברסיטת תל אביב ואחר בקונסרבטוריון למוזיקה של סידני. כמו כן למד אצל אלדו פאריזוט, יאנוש סטארקר ומאטס לידסטרם.

בספטמבר 2000 עבר הרטוב לבריטניה ללמוד באקדמיה המלכותית למוזיקה. והיה למוסמך להוראה מטעם האקדמיה (LRAM).

הרטוב לימד באקדמיה המלכותית למוזיקה והיה למרצה בכיר.

הרטוב לימד תלמידים לתואר מוסמך וכיתות אמן בקונסרבטוריון של ברמינגהאם, בבית הספר ע"ש יהודי מנוחין ובאוניברסיטת קיימברידג'. מאז ספטמבר 2010 מלמד הרטוב בקולורסטרינגס סנטר וקונסרבטוריון בצפון לונדון.

## פרסים והופעות
שגיא הרטוב הופיע ביותר מ-12 ארצות. הוא ניגן ברסיטל סולו עם בנג'מין פרית' בויגמור הול ובקונצרט עם הפסנתרן הארגנטינאי אלברטו פורטוחאיס ברג'נט הול.

הרטוב השתתף בפסטיבלי מוזיקה שונים. בשנים 2007 ו-2008 ייסד את תחרות המוזיקה הישראלית ואת תחרות ארנסט בלוך. בשנת 2010, נרשמו לתחרות המוזיקה הישראלית 500 מועמדים מ-60 מדינות שונות.

בשנת 2010 הצטרף הרטוב לטריו מוצרט הלונדוני, שייסד הפסנתרן קולין סטון בשנת 1989. הטריו הוציא שני אלבומים; החבר השלישי בטריו הוא קשישטוף סמיאטאנה.

## קישורים חיצוניים

* [יוטיוב, שגיא הרטוב ודייוויד סמית' מנגנים את "הברבור" מתוך [קרנבל החיות] של קאמי סן-סנס] 18 ביולי 2004

## הערות שוליים

קטגוריה:צ'לנים ישראלים
קטגוריה:צ'לנים בריטים
קטגוריה:ישראלים שנולדו ב-1978